
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2065 

24 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναπαραγωγή έργου πνευματικής ιδιοκτησίας προς 
όφελος τυφλών και κωφαλάλων, και επέκταση της 
ρύθμισης σε άλλες κατηγορίες ατόμων με ανα¬ 
πηρίες. 1 

Έγκριση Σύμβασης Μίσθωσης Έργου στη Δημοτική 
Επιχείρηση Πολιτισμού και Αναψυχής Κερατσινί- 
ου για ένα (1) έτος. 2 


ΑΠΟΦΑΣΕΙ Σ 

Αριθμ. ΥΠΠΟ/ΔΙΟΙΚ/98546 (1) 


Αναπαραγωγή έργου πνευματικής ιδιοκτησίας προς όφε¬ 
λος τυφλών και κωφαλάλων, και επέκταση της ρύθμι¬ 
σης σε άλλες κατηγορίες ατόμων με αναπηρίες. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 81 του ν. 3057/2002 «Τροποποίηση και 
συμπλήρωση του ν. 2725/1999, ρύθμιση θεμάτων Υπουρ¬ 
γείου Πολιτισμού και άλλες διατάξεις» (ΦΕΚ Α' 239), 
με το οποίο προστέθηκαν τα άρθρα 28 Α και 28 Γ στο 
ν. 2121/1993 «Πνευματική ιδιοκτησία, συγγενικά δικαιώ¬ 
ματα και πολιτιστικά θέματα» (ΦΕΚ Α' 25) και τροπο¬ 
ποιήθηκε το άρθρο 52 του ιδίου νόμου, με το οποίο 
ενσωματώθηκε το άρθρο 5 παρ. 3 περ. β’ της Οδηγίας 
2001/29 στην ελληνική νομοθεσία. 

β) Του ν. 3184/2003 (ΦΕΚ Α' 228/26.9.2003), που κύρωσε 
τη Συνθήκη του Παγκόσμιου Οργανισμού Διανοητικής 
Ιδιοκτησίας για την πνευματική ιδιοκτησία. 

γ) Του αρθρ. 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το πρώτο άρθρο του π.δ. 63/2005 (ΦΕΚ Α' 98). 

δ) Του π.δ. 191/2003 «Οργανισμός Υπουργείου Πολιτι¬ 
σμού» (ΦΕΚ Α' 146). 

2. Το υπ’ αριθμ. 8595/12.10.2007 έγγραφο του Οργανι¬ 
σμού Πνευματικής Ιδιοκτησίας. 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 


Άρθρο 1 

Σκοπός και πεδίο εφαρμογής 

Σύμφωνα με το άρθρο 28 Α του ν. 2121/1993 (ΦΕΚ Α’ 
25/4.3.1993) επιτρέπεται και αποτελεί νόμιμο περιορι¬ 
σμό του περιουσιακού δικαιώματος του δημιουργού 
η αναπαραγωγή ενός προηγουμένως νομίμως δημο¬ 
σιευμένου έργου από αρμόδιο φορέα του άρθρου 2, 
αν πραγματοποιείται σε ειδικές μορφές αποκλειστικά 
προς όφελος των δικαιούχων του άρθρου 3 για χρήσεις 
που συνδέονται άμεσα με την αναπηρία και δεν έχουν 
εμπορικό χαρακτήρα, στο βαθμό που απαιτείται λόγω 
της συγκεκριμένης αναπηρίας και εφόσον πληρούνται 
οι όροι εφαρμογής του άρθρου 7. Με την παρούσα 
καθορίζονται οι συγκεκριμένοι όροι εφαρμογής αυτής 
της ρύθμισης καθώς και κάθε άλλη αναγκαία λεπτο¬ 
μέρεια. 

Αρθρο 2 

Αρμόδιος φορέας 

1. Αρμόδιος φορέας που επιτρέπεται να προβαίνει 
σε αναπαραγωγή του έργου σύμφωνα με το άρθρο 
28 Α του ν. 2121/1993 και την παρούσα είναι κάθε μη 
κερδοσκοπικός οργανισμός ή σωματείο ή ένωση ή 
άλλος συναφής φορέας, που έχει ως βασική απο¬ 
στολή του την παροχή εξειδικευμένων υπηρεσιών 
σχετικά με την επιμόρφωση και την εκπαίδευση ή τη 
διευκόλυνση της επιμόρφωσης και της εκπαίδευσης 
τυφλών καθώς και των ατόμων που ορίζονται στο 
άρθρο 3 (στο εξής αρμόδιος φορέας). Ως αρμόδιος 
φορέας θεωρείται και εκπαιδευτικό ίδρυμα τριτο¬ 
βάθμιας εκπαίδευσης. 

2. Σε περίπτωση αμφισβήτησης το κατά πόσον ένας 
φορέας δικαιούται να προβαίνει στις πράξεις του άρ¬ 
θρου 1 της παρούσας αποφαίνεται τελικά ο Οργανισμός 
Πνευματικής Ιδιοκτησίας (ΟΠΙ). Ο ΟΠΙ διατηρεί σχετική 
λίστα με όλους τους αρμόδιους φορείς. 

Άρθρο 3 
Δικαιούχοι 

Ο περιορισμός του περιουσιακού δικαιώματος της 
αναπαραγωγής των δημιουργών του άρθρου 28 Α του 
ν. 2121/1993 εφαρμόζεται για τα άτομα που πάσχουν από 
ελαττωματική ή εξασθενημένη όραση που δεν δύναται 
να διορθωθεί με χρήση διορθωτικών φακών σε έναν 
τέτοιο βαθμό που θα ήταν ικανοποιητικός για διάβασμα, 

για τους κωφάλαλους και γενικότερα για τα άτομα που 
λόγω μιας αναπηρίας δεν έχουν τη δυνατότητα να δια¬ 
βάσουν ένα τυπωμένο κείμενο με συμβατικό τρόπο ή να 
αντιληφθούν το περιεχόμενο ενός έργου με τη χρήση 
των φυσικών αισθήσεών τους (στο εξής δικαιούχοι). 

Αρθρο 4 

Κατηγορίες έργων για τα οποία επιτρέπεται 
η αναπαραγωγή του άρθρου 28 Α 

Οποιοδήποτε έργο λόγου ή επιστήμης που δεν είναι 
αντιληπτό στην υφιστάμενη μορφή του στους δικαι¬ 
ούχους, μπορεί να αναπαραχθεί προς όφελος αυτών 
προκειμένου να του δοθεί η μορφή εκείνη που θα τους 
επιτρέψει να το αντιληφθούν. Ο περιορισμός αυτού του 
περιουσιακού δικαιώματος δεν εφαρμόζεται στον πη¬ 
γαίο κώδικα των προγραμμάτων η/υ. 

Αρθρο 5 

Μορφές αναπαραγωγής του έργου 

Μορφές τις οποίες ενδέχεται να αποκτήσουν τα έργα 
εκείνα των οποίων επιτρέπεται η αναπαραγωγή σύμφω¬ 
να με την παρούσα είναι οι γραφές ΒγβΝΙθ, Μοοπ, ϋδίδγ, 
τα ομιλούντα βιβλία (ΙβΙΙύηρ όοοίο), καθώς και οποιαδή¬ 
ποτε άλλη μέθοδος, που έχει σχεδιαστεί αποκλειστικά 
για να χρησιμοποιείται από τους δικαιούχους και αντα- 
ποκρίνεται στις ειδικές ανάγκες τους, στο βαθμό που 
απαιτείται από τη συγκεκριμένη αναπηρία. 

Αρθρο 6 

Υποχρέωση εκδοτών για παροχή αρχείων 
σε ηλεκτρονική μορφή 

1. Οι εκδότες έχουν την υποχρέωση να παραδώσουν 
στον αρμόδιο φορέα σε ηλεκτρονική μορφή τα αρχεία 
των έργων που ζητούνται να αναπαραχθούν σύμφω¬ 
να με την παρούσα απόφαση και το άρθρο 28 Α του 
ν. 2121/1993, υπό την προϋπόθεση ότι το συγκεκριμένο 
έργο τηρείται σε ηλεκτρονική μορφή. 

2. Τα έργα για τα οποία μπορεί να ζητηθεί παράδοση 
του ηλεκτρονικής μορφής αρχείου είναι όλα τα εκπαιδευ¬ 
τικά συγγράμματα της πρωτοβάθμιας, δευτεροβάθμιας 
καθώς και τα υποχρεωτικά συγγράμματα της τριτοβάθ¬ 
μιας εκπαίδευσης. Για όλα τα υπόλοιπα έργα κάθε εκδό¬ 
της έχει υποχρέωση, εφόσον του ζητηθεί, να παραδώσει 
σε αρμόδιο φορέα αρχεία ηλεκτρονικής μορφής έργων, 
που τηρεί και που αντιστοιχούν συνολικά μέχρι και στο 
10% της ετήσιας εκδοτικής του παραγωγής μη υπολο¬ 
γιζόμενων στο ποσοστό αυτό των τυχόν εκπαιδευτικών 
συγγραμμάτων που εκδίδει, όπως αυτά αναφέρονται στο 
εδάφιο α’ της παρούσας. Σε περίπτωση που ο εκδότης 
αρνείται να συμμορφωθεί με την υποχρέωσή του αυτή, 
το ποσοστό αυτό διπλασιάζεται. 

3. Ο εκδότης υποχρεούται εντός τριάντα (30) ημερών 
από την επί αποδείξει παραλαβή της αίτησης του αρ¬ 
μόδιου φορέα να παραδώσει σε αυτόν το ηλεκτρονικής 
μορφής αρχείο του αιτούμενου έργου σε μια από τις 
παρακάτω ενδεικτικά αναφερόμενες μορφές: α) επεκτά- 
σιμη γλώσσα σήμανσης (οχίοπείόΐθ πΐ3ΐ1<-υρ Ιβηρυβρο), 
β) γλώσσα σήμανσης υπερκειμένου (όγροΓίοχΙ πΐ3ΐ1<-υρ 
Ιβηρυβρο), γ) σουίτα εφαρμογών γραφείου από την 
ΜίοωεοίΙ (ΜίοΓοεοίί ννοιχΙ), δ) βασικό αμερικανικό κώδικα 
για ανταλλαγή πληροφοριών (Απιοποβη 8ί3πό3Γά Οοάθ 
ΐοτ Ιηΐοπτΐ3ίίοη ΙηΙθίΌίιαηρθ-ΑδΟΙΙ), ε) φορητό μορφότυπο 
έγγραφο (ΡοΓίβόΙο ϋοουπίθηΐ ΡοπηαΙ-ΡΟΡ). Η παράδο¬ 
ση μπορεί να γίνει με ταχυδρομείο, με ταχυμεταφορά 


(οουΐΊθή, με ηλεκτρονικό ταχυδρομείο, με πρωτόκολ¬ 
λο μεταφοράς αρχείων (ίίΐο ΐΓβηείθΓ ρΐΌΐοοοΙ-ίίρ) ή με 
οποιονδήποτε άλλο τρόπο ηλεκτρονικής μεταφοράς 
αρχείου. 

4. Κάθε αρμόδιος φορέας έχει την υποχρέωση να 
αγοράζει ένα αντίτυπο του έργου που ενδιαφέρεται 
να αναπαράξει, ανεξάρτητα από τον αριθμό των αντι¬ 
τύπων που θα αναπαράξει και υπό τους περιορισμούς 
του άρθρου 7 παρ. 6. 

5. Ο αρμόδιος φορέας υποχρεούται να ενημερώνει 
τον εκδότη πόσα αντίτυπα έχει δημιουργήσει από το 
εν λόγω έργο και σε ποια μορφή. 

6. Στον ΟΠΙ και στον Σύνδεσμο Εκδοτών Βιβλίου θα 
τηρείται βάση δεδομένων με όλους τους αρμόδιους φο¬ 
ρείς, τους τίτλους των έργων με τα ηλεκτρονικής μορφής 
αρχεία, που έχει ο κάθε φορέας καθώς και την ειδική 
μορφή, στην οποία τα έγγραφα αυτά έχουν αναπαραχθεί. 
Οι αρμόδιοι φορείς έχουν την υποχρέωση να ενημερώ¬ 
νουν τη σχετική βάση δεδομένων με την παραλαβή των 
σχετικών αρχείων και τη δημιουργία των αντιτύπων. 

7. Ο αρμόδιος φορέας σε περίπτωση μεταβολής του 
σκοπού του ή διάλυσής του υποχρεούται να καταστρέ¬ 
ψει όλα τα ηλεκτρονικής μορφής αρχεία που έχει στην 
κατοχή του δυνάμει της παρούσας και να αναφέρει 
την καταστροφή αυτών στον ΟΠΙ και στο Σύνδεσμο 
Εκδοτών Βιβλίου. 

Αρθρο 7 

Όροι εφαρμογής 

1. Η εφαρμογή της παρούσας προϋποθέτει έργο νο- 
μίμως δημοσιευμένο και αναπαραγωγή του για χρή¬ 
ση μη εμπορικού χαρακτήρα, άμεσου ή έμμεσου, που 
συνδέεται άμεσα με την αναπηρία. Σε περίπτωση που 
το κόστος για το αναπαραχθέν αντίτυπο βαρύνει τους 
δικαιούχους, αυτό δεν θα υπερβαίνει το κόστος ανα¬ 
παραγωγής του αντιτύπου. 

2. Η παρούσα δεν εφαρμόζεται για έργα, τα οποία 
είναι ήδη διαθέσιμα στο εμπόριο σε μορφή ειδικά σχε¬ 
διασμένη για τις ανάγκες των δικαιούχων. 

3. Είναι υποχρεωτική στο αντίτυπο του έργου που 
έχει αναπαραχθεί σύμφωνα με την παρούσα απόφαση, 
η αναγραφή των ονομάτων του δημιουργού και του 
εκδότη καθώς και της ημερομηνίας της αρχικής δημο¬ 
σίευσης, εφόσον τα στοιχεία αυτά εμφανίζονται στο 
έργο. Στον υλικό φορέα αυτού του αντιτύπου πρέπει 
ακόμη να αναφέρεται ότι το συγκεκριμένο αντίτυπο έχει 
αναπαραχθεί σύμφωνα με το άρθρο 28 Α ν. 2121/1993 και 
την παρούσα απόφαση και πως οποιαδήποτε περαιτέρω 
αναπαραγωγή του σε μορφή άλλη από την οριζόμενη 
στο άρθρο 5, θα αποτελεί προσβολή του δικαιώματος 
πνευματικής ιδιοκτησίας και θα επισύρει τις κυρώσεις 
των άρθρων 65επ. του ν. 2121/1993. 

4. Απαγορεύεται η τροποποίηση ή η μεταβολή του 
κειμένου χωρίς την άδεια του δημιουργού και του 
εκδότη για τα δικαιώματα που αφορούν στον καθένα. 
Η απαγόρευση αυτή δεν αφορά σε αλλαγές που 
σχετίζονται με τη μορφή και τη σελιδοποίηση και οι 
οποίες υπαγορεύονται από την ανάγκη της μετατροπής 
της μορφής του έργου για την εξυπηρέτηση των 
αναγκών των δικαιούχων. Ο αρμόδιος φορέας οφείλει 
να σέβεται το δικαίωμα πνευματικής ιδιοκτησίας του 
δημιουργού κατά την αναπαραγωγή του έργου και την 
εκπλήρωση του σκοπού του. 

5. Η εφαρμογή των διατάξεων της παρούσας δεν 
μπορεί να αποκλεισθεί συμβατικά με συμφωνία μεταξύ 
εκδότη και δημιουργού. 

6. Τα αντίτυπα που αναπαράγονται βάσει της παρού¬ 
σας δεν επιτρέπεται να χρησιμοποιηθούν πέρα από 
τον προβλεπόμενο στην παρούσα σκοπό. Όποιος κάνει 
χρήση τέτοιου αρχείου για σκοπό άλλο από τον προβλε¬ 
πόμενο στο άρθρο 1 της παρούσας ευθύνεται σύμφωνα 
με τα άρθρα 65επ του ν. 2121/1993. 

7. Ο αρμόδιος φορέας φέρει την ευθύνη για τον έλεγ¬ 
χο της ιδιότητας του δικαιούχου σύμφωνα με το άρθρο 
3 της παρούσας. 

8. Οι αρμόδιοι φορείς φέρουν την ευθύνη προστήσα- 
ντος για τυχόν παραβιάσεις πνευματικής ιδιοκτησίας 
από τρίτους που επιλέγουν για την αναπαραγωγή αντι¬ 
τύπων τους βάσει της παρούσας. 

Αρθρο 8 

Δικαστική προστασία 

Σε περίπτωση που δεν ορίζεται κάτι διαφορετικό στο 
ν. 2121/1993, οι διαφορές που ανακύπτουν από τη μη 
εφαρμογή των διατάξεων της παρούσας επιλύονται 
κατά τη διαδικασία των ασφαλιστικών μέτρων σύμφωνα 
με τα άρθρα 682επ ΚΠολΔ. 

Άρθρο 9 
Έναρξη Ισχύος 

Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2007 

Ο ΥΠΟΥΡΓΟΣ 

ΜΙΧΑΗΛ-ΓΕΩΡΓΙΟΣ ΛΙΑΠΗΣ 
-♦- 

Αριθμ. 07/ΔΤΑ/10239 (2) 

Έγκριση Σύμβασης ΜίσθωσηςΈργου στη Δημοτική Επι¬ 
χείρηση Πολιτισμού και Αναψυχής Κερατσινίου για 
ένα (1) έτος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του ν. 2190/1994, όπως τροποποιήθηκαν 
και συμπληρώθηκαν με τις όμοιες του ν. 2527/1997, του 
ν. 2738/1999 και του ν. 3051/2002. 

3. Τις υπ’ αριθμ. 2447/15.1.2003 και οικ. 14196/4.4.2003 
εγκυκλίους του ΥΠ.ΕΣ.Δ.Δ.Α.. 


4. Την υπ’ αριθμ. 299/18.6.2007 απόφαση του Διοικη¬ 
τικού Συμβουλίου της 8ης/2007 (θέμα 3ο) Συνεδρίασης 
της Δημοτικής Επιχείρησης Πολιτισμού και Αναψυχής 
Κερατσινίου. 

5. Το υπ’ αριθμ. 33161/9.7.2007 έγγραφο του Δημάρχου 
Κερατσινίου με το οποίο εισηγείται την έγκριση πρό¬ 
σληψης πέντε (5) ατόμων με σύμβαση μίσθωσης έργου 
διάρκειας ενός (1) έτους. 

6. Την από 6.8.2007 γνωμοδότηση του Νομικού Συμ¬ 
βούλου Ν.Α. Παναγιωτόπουλου, αποφασίζουμε: 

Εγκρίνουμε την υπ’ αριθμ. 299/2007 απόφαση του Δι¬ 
οικητικού Συμβουλίου της Δημοτικής Επιχείρησης Πο¬ 
λιτισμού και Αναψυχής Κερατσινίου που διατυπώθηκε 
στο πρακτικό της 8ης συνεδρίασης για την πρόσληψη 
πέντε (5) ατόμων με σύμβαση μίσθωσης έργου ενός 
έτους για την κάλυψη των παρακάτω θέσεων: 

• Καλλιτεχνικός Σύμβουλος Δημοτικού Θεάτρου μία (1) 
θέση για το έργο: «Εκπόνηση προγράμματος λειτουρ¬ 
γίας Δημοτικού Θεάτρου Κερατσινίου για τη χειμερινή 
περίοδο 2007-2008» 24.000,00 €. 

• Γραφίστας μία (1) θέση για το έργο: «Σχεδιασμός και 
εφαρμογή προγράμματος εκδόσεων σε συνεργασία με 
τα σχολεία του Δήμου μας» 17.000,00 €. 

• Ένα (1) άτομο Δευτεροβάθμιας Εκπαίδευσης το 
οποίο θα απασχοληθεί αποκλειστικά στην εκτέλεση του 
έργου: «Προώθηση στα ΜΜΕ των δράσεων της ΔΕΠΑΚ, 
του Δημοτικού Θεάτρου, των Καλλιτεχνικών Τμημάτων» 
13.500,00 €. 

• Ένα (1) άτομο Δευτεροβάθμιας Εκπαίδευσης για το 
έργο: «Ταξινόμηση αρχείων και εκπαιδευτικού υλικού 
των Πολιτιστικών Κέντρων εν όψει της προσαρμογής 
της Δημοτικής Επιχείρησης στις διατάξεις του Νέου 
Δημοτικού Κώδικα» 13.500,00 €. 

•Ένα (1) άτομο Υποχρεωτικής Εκπαίδευσης το οποίο 
θα απασχοληθεί με το έργο: «Επίβλεψη και φροντίδα 
του Δημοτικού Θεάτρου και των βοηθητικών του χώρων 
(φουαγιέ, καμαρίνια κ.α.) 13.500,00 € 

Η συνολική δαπάνη που προκαλείται από την παρού¬ 
σα απόφαση ανέρχεται σε 81.500,00 € και θα καλυφθεί 
από τον αντίστοιχο κωδικό του προϋπολογισμού της 
Δ.Ε.Π.Α.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Σεπτεμβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ( ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ (3χ; 210 4071010 ■ ίηίεηΐθί: ΗΙΙρύ/νννννν.θΙ.ςΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ, 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν.£ΐ·(ΐΓ - ί-ίίΐίϋ: ννβί)ΐτΐ35ΐβΓ·£ΐ@&ΐ·αι 










